Михал Лїкар

Михал Лїкар (8. септембер 1954 — 27. септембер 2021), композитор и музични педаґоґ зоз Дюрдьова.

 Биоґрафия 
Михал Лїкар ше народзел 8. септембра 1954. року у Дюрдьове, од оца Якима и мацери Ирини, народзеней Кишондер. Михалов оцец Яким умар 1957. року, кед Михал мал лєм 3 роки. У валалє закончел осем класи основней школи, а вец ше уписал до Машинскей школи у Жаблю. Медзитим, интересованє за музику було моцнєйше, та Михал Лїкар претаргнул порядне образованє и почал самоуки процес музичного образованя. Пошвидко ше и нотално описменєл, а то була основа же би музика постала його основна животна преокупация.  

Михал Лїкар постал член тамбурового оркестра у КУД Тарас Шевченко. 

Початком осемдзешатих рокох Михал Лїкар почал и компоновац, та ше 1983. року зявел як композитор на Фестивалу рускей култури Червена ружа зоз шпиванку Одайце ме, мамо. Компоновал вецей як 30 композициї. 

Михал Лїкар глїбоко порозумел основи музичного духу рускей народней шпиванки и тримал ше основних музичних постулатох хтори характеристични за руску народну музику. Як композитор Михал Лїкар виберал з рускей поезиї стихи наших визначних поетох и компоновал шпиванки полни народного духу у препознатлївей метрики.     

У тим периодзе, Михал Лїкар основал при КУД Тарас Шевченко дзецински тамбурови оркестер з котрого настали даскельо ґенерациї дюрдьовских тамбурашох, а Михал Лїкар у нїм мал значну улогу музичного педаґоґа. Тот дзецински тамбурови оркестер бул познати у цалей Войводини, бо на музичних смотрох освоєл значне число наградох. 

Попри тим, Михал Лїкар вельо помогнул и дюрдьовскей Женскей жридловей ґрупи у єй пририхтованю за явни наступи. 

Михал Лїкар ше нє застановел лєм на музичним поучованю нових музичарох и компонованю шпиванкох, алє ше опробовал и у розписованю аранжманох за тамбурово оркестри. По його аранжманох тамбурови оркестер РТВ Нови Сад на фестивалу Ружова заградка вецей роки виводзел нови композициї з рускима виводзачами. 

Михал Лїкар умар 27. септембра 2021. року. Поховани є на теметове у Дюрдьове.

 Композициї Михала Лїкара 
+ У народним духуРокНаслов композициїАвтор текста1982.Борец ТитоМихал Лїкар1983.Одайце ме, мамонародни1984.Нє хваль ти ше, милаДюра Латяк1985.Задуй, витреЯнко Фейса1985.У карчмочкиМафтей Винай1986.Нач плакацМикола М. Кочиш1987.Дунаю, Дунаюнародни1987.Витор дуєГавриїл Костельник1988.Над гору високуМихал Лїкар1988.Милей под облакомМихал Лїкар2002.Чуєш, мой братуМихайло Ковач2004.Нє попатрай тадзинародни2007.Червена ружа, тулїпаннародни 
+ У забавним духуРокНаслов композициїАвтор текста1984.Гимна двацецрочнихМихал Рамач1987.РужичкомГавриїл Костельник1988.Любованонимни1988.СонМихал Лїкар
+ Червене пупчеРокНаслов композициїАвтор текста1986.Любим приповедкиМелания Павлович2002.Нєсташни витрикМихал Лїкар2004.Мойо рукиНаталия Голуб
+ Ружова заградкаРокНаслов композициїАвтор текста1990.Украдзенанародни1990.ТалДюра Папгаргаї1993.За ДунайомМихайло Ковач1998.Щесце за двойоЯнко Грубеня1999.Нач плакацМикола М. Кочиш2000.У писнї скритиВладимир Кочиш2003.На широкей ровнїнинародни2004.ЛастовкиЯша Баков2005.Я нє прето шпивамнародни2005.Студена росичканародни2007.Дзивоцка ружаМария Сеґеди

 Вонкашнї вязи 
 Михал Лїкар, Червена ружа 1962-2011, Том II, Завод за културу войводянских Руснацох, Нови Сад, 2014., б. 510
 РУСКИ НАРОДНИ ШПИВАНКИ Пририхтали: Др Юлиян Рамач, Михал Лїкар и Ирина Олеяр, Studia Ruthenica, 21 (34), Дружтво за руски язик, литературу и културу, 2016, 147 боки.
 [https://www.youtube.com/watch?v=l5Ad1gceoFs&t=1308s Михал Лїкар - музични портрет], Маковчань, Youtube.com, 3. фебруар, 2017''

Катеґория:Руснаци у Сербиї
Катеґория:Дюрдьовчанє
Катеґория:Музичаре
Катеґория:Композиторе
Катеґория:8. септембер
Катеґория:Народзени 1954
Катеґория:27. септембер
Катеґория:Умарли 2021